Document ID: 31998R0759

KOMISSION ASETUS (EY) N:o 759/98,
annettu 3 päivänä huhtikuuta 1998,
naudanliha-alan tuonti- ja vientitodistusjärjestelmän soveltamista koskevista yksityiskohtaisista säännöistä annetun asetuksen (EY) N:o 1445/95 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68 (1), sellaisena kuin se on viimeksi muutettuna asetuksella (EY) N:o 2634/97 (2), ja erityisesti sen 9 ja 13 artiklan,
sekä katsoo, että
naudanliha-alan tuonti- ja vientitodistusjärjestelmän soveltamista koskevista yksityiskohtaisista säännöistä ja asetuksen (ETY) N:o 2377/80 kumoamisesta 26 päivänä kesäkuuta 1995 annetun komission asetuksen (EY) N:o 1445/95 (3), sellaisena kuin se on viimeksi muutettuna asetuksella (EY) N:o 260/98 (4), 7 artiklassa säädetään, että tuotteita vietäessä on esitettävä vientitodistus 2 päivästä tammikuuta 1998 alkaen,
maataloustuotteiden tuonti-, vienti- ja ennakkovahvistustodistusten järjestelmän soveltamista koskevista yhteisistä yksityiskohtaisista säännöistä 16 päivänä marraskuuta 1988 annetun komission asetuksen (ETY) N:o 3719/88 (5), sellaisena kuin se on viimeksi muutettuna asetuksella (EY) N:o 1404/97 (6), 5 artiklan 1 kohdassa säädetään, että vientitodistusta ei vaadita sellaisten tuotteiden osalta, joille ei haeta tukea, ja joiden määrä olisi edellyttänyt sellaisen todistuksen antamista, jonka vakuus on enintään viisi ecua,
naudanliha-alalla tämä viiden ecun vapautus vastaa yhtä nautaa tai 200:aa kilogrammaa lihaa, tämä kynnys on osoittautunut selvästi liian matalaksi erityisesti tiettyjen perinteisten rajat ylittävien kauppavirtojen osalta; näin ollen on syytä säätää poikkeuksesta asetukseen (ETY) N:o 3719/88 ja korottaa kyseinen määrä 60 ecuun, ja
tässä asetuksessa säädetyt toimenpiteet ovat naudanlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Lisätään asetuksen (EY) N:o 1445/95 7 artiklaan seuraava alakohta:
"Poiketen siitä, mitä asetuksen (ETY) N:o 3719/88 5 artiklan 1 kohdan neljännessä luetelmakohdassa säädetään, vientitodistusta ei kuitenkaan vaadita sellaisten 8 artiklan 2 kohdan toisessa luetelmakohdassa tarkoitettujen tuotteiden osalta, joiden määrä olisi edellyttänyt sellaisen todistuksen antamista, jonka vakuus on enintään 60 ecua. Jos todistus on annettu nautaa kohti ja jos 60:a ecua vastaava nautojen lukumäärä ei ole kokonaisluku, vakuuden yläraja nostetaan määrään, joka vastaa välittömästi seuraavaa nautojen määrän kokonaislukua."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 3 päivänä huhtikuuta 1998.

Labels: 3
17
6